CELEX: 62017CN0584
Language: hu
Date: 2017-10-04 00:00:00
Title: C-584/17. P. sz. ügy: A Törvényszék (kibővített első tanács) T-644/14. sz., ADR Center SpA kontra Európai Bizottság ügyben 2017. július 20-án hozott ítélete ellen az ADR Center SpA által 2017. október 4-én benyújtott fellebbezés

8.1.2018   
            
            
               HU
            
            
               Az Európai Unió Hivatalos Lapja
            
            
               C 5/20
            
         A Törvényszék (kibővített első tanács) T-644/14. sz., ADR Center SpA kontra Európai Bizottság ügyben 2017. július 20-án hozott ítélete ellen az ADR Center SpA által 2017. október 4-én benyújtott fellebbezés
   (C-584/17. P. sz. ügy)
   (2018/C 005/27)
   Az eljárás nyelve: angol
   
      Felek
   
   
      Fellebbező: ADR Center SpA (képviselők: A. Guillerme avocate, T. Bontinck avocat)
   
      A másik fél az eljárásban: Európai Bizottság
   
      A fellebbezők kérelmei
   
   
               —
            
            
               a Bíróság helyezze hatályon kívül a Törvényszék ADR kontra Bizottság ügyben 2017. július 20-án hozott ítéletét (T-644/14);
            
         
               —
            
            
               a Bíróság semmisítse meg a felperes részére kifizetett pénzügyi támogatás visszafizetéséről szóló, 2014. június 27-i C(2014) 4485 final bizottsági határozatot;
            
         
               —
            
            
               a Bíróság a jogvita kapcsán hozott határozat keretében adjon helyt a felperes által az elsőfokú eljárásban előadott kérelmeknek;
            
         
               —
            
            
               a Bíróság a Bizottságot kötelezze az eljárási költségek, köztük a felperes részéről az Elsőfokú Bíróság és a jelen Bíróság előtt felmerült költségek viselésére.
            
         
      Jogalapok és fontosabb érvek
   
   
               1)
            
            
               Az Elsőfokú Bíróság tévesen alkalmazta a jogot az Európai Unió pénzügyi támogatásaira irányadó azon uniós elv értelmezése során, amelynek értelmében az Unió csak a ténylegesen felmerült költségekre adhat támogatást.
               A felperes úgy véli, hogy az Európai Unió Törvényszéke ezen elv olyan különösen megszorító értelmezését alkalmazta, amely nem áll összhangban a Bíróság korábbi ítélkezési gyakorlatával és az uniós jogalkotó akaratával.
            
         
               2)
            
            
               A Törvényszék az EUMSZ 299. cikknek, az EU költségvetési rendelete (1) 79. cikkének, az Európai Unió Alapjogi Chartája 47. cikkének és az EUB ítélkezési gyakorlatának az értelmezése során tévesen alkalmazta a jogot.
               A felperes úgy véli, hogy a Törvényszék tévesen értelmezte úgy az EUMSZ 299. cikket és a költségvetési rendelet 79. cikkének 2. § -át, mint amely a kötelmi jog területén végrehajtható visszatéríttetési előírás elfogadására vonatkozó hatáskörrel ruházza fel a Bizottságot. Ezenfelül a vitatott ítélet nem áll összhangban a Bíróság Lito Maieftiko Gynaikologiko kai Cheirourgiko Kentro AE kontra Bizottság ítéletben kialakított ítélkezési gyakorlatával. Végül az EUMSZ 272. cikken alapuló kereset hatékonysága jelentős mértékben korlátozott a támogatás kedvezményezettje számára, mivel az Európai Bizottság a hatáskörrel rendelkező Bíróság jogerős ítéletét megelőzően végrehajtás iránti intézkedések meghozataláról határozhat.
            
         
      (1)  Az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendelet (HL 2012. L 298., 1. o.).